Sklep Sodišča (peti senat) z dne 27. junija 2012 – Fuchshuber Agrarhandel proti Komisiji
(Zadeva C-491/11 P)
„Pritožba – Skupna kmetijska politika – Nakup koruze pri intervencijski agenciji na Madžarskem – Nezadostne zaloge – Zatrjevana neizpolnitev obveznosti nadzora Komisije – Nepogodbena odgovornost“
1.                     Pritožba – Razlogi – Neopredelitev navedene napačne uporabe prava – Nedopustnost (člen 256(1), drugi pododstavek, PDEU; Statut
Sodišča, člen 58, prvi odstavek; Poslovnik Sodišča, člen 112(1)(c)) (Glej točke 27, 28 in 47.)
2.                     Pritožba – Razlogi – Napačna presoja dejstev in dokazov – Nedopustnost – Nadzor Sodišča nad presojo dejstev in dokazov – Izključitev,
razen ob izkrivljanju (člen 256(1), drugi pododstavek, PDEU; Statut Sodišča, člen 58, prvi odstavek) (Glej točko 53.)
3.                     Sodni postopek – Obveznost Splošnega sodišča, da začne ustni postopek, preden odloči o ugovoru nedopustnosti – Neobstoj (Poslovnik
Splošnega sodišča, člena 111 ter 114(1) in (3)) (Glej točki 57 in 58.)
Predmet
Pritožba zoper sklep Splošnega sodišča (drugi senat) z dne 21. julija 2011 v zadevi Fuchshuber Agrarhandel proti Komisiji
(T-451/10), s katerim je to zaradi neobstoja pravne podlage zavrnilo odškodninsko tožbo za povrnitev škode, ki je domnevno
nastala s tem, da Komisija ni nadzorovala pogojev za izvajanje stalnih javnih razpisov za ponovno prodajo žit na trgu Skupnosti,
v tem primeru koruze, ki jo je imel madžarski organ za intervencijo.
Izrek
1.
Pritožba se zavrne.
2.
Družbi Fuchshuber Agrarhandel GmbH se naloži plačilo stroškov.